b"\n_START_ARTICLE_\nMol\xc3\xad de Reus\n_START_SECTION_\nDescripci\xc3\xb3\n_START_PARAGRAPH_\nL'edifici de l'antic mol\xc3\xad de Reus presenta un aspecte bastant deteriorat en l'actualitat. Es compon d'una s\xc3\xa8rie d'edificis en els quals hi ha parts del mol\xc3\xad original i altres naus annexes, una de les quals fou f\xc3\xa0brica t\xc3\xa8xtil. Actualment nom\xc3\xa9s hi ha un habitatge, i la resta d'edificis estan en des\xc3\xbas i en estat de deteriorament._NEWLINE_S\xc3\xb3n visibles quatre cacaus del mol\xc3\xad. Una part de la paret de la fa\xc3\xa7ana principal podria correspondre a \xc3\xa8poca romana, com la vila romana de Centcelles a pocs metres del mol\xc3\xad.\n_START_SECTION_\nHist\xc3\xb2ria\n_START_PARAGRAPH_\nAquest mol\xc3\xad data del segle XV i va ser al llarg del temps: mol\xc3\xad de blat, mol\xc3\xad d'oli i finalment f\xc3\xa0brica de teixits. Va ser propietat de la cartoixa d'Escaladei des de 1734 fins a 1835. L'escut de la cartoixa aix\xc3\xad com la data d'adquisici\xc3\xb3 s\xc3\xb3n ben visibles en la dovella de l'arc central. Mentre va ser f\xc3\xa0brica de teixits hi havia ubicada una m\xc3\xa0quina de vapor i tots els aven\xc3\xa7os de l'\xc3\xa8poca."